સૌપ્રથમ બધા જ શાકભાજીને સરસ રીતે ધોઈ લો. ત્યાર બાદ બટાટાની છાલ કાઢીને તેને કટ કરી લો. ફ્લાવરને સમીરી લો. અને મેથીને પણ સારી રીતે ધોઈને, નીતારીને ઝીણી સમારી લો. એક પેનમાં મીઠાવાળું પાણી ઉકાળો. તેમાં બટાટા અને ફ્લાવાર ઉમેરીને ત્રણથી ચાર મિનિટ માટે ચઢવા દો. ત્યાર બાદ ગેસ બંધ કરી દો. પેનને ઢાંકી રાખો. શાકભાજી તેમાં અંદર જ 4 થી 5 મિનિટ માટે રહેવા દો. ત્યાર બાદ તેને નીતારી લો. હવે એક નોન સ્ટિક કડાઈમાં તેલ ગરમ કરો. તેલ ગરમ થાય એટલે તેમાં જીરૂં ઉમેરો. જીરૂં લાલ થાય એઠલે તેમાં હિંગ ઉમેરીને થોડીક સેકન્ડ માટે સાંતળો. ત્યાર બાદ તેમાં આદું-મરચાંની પેસ્ટ ઉમેરીને 15 થી 20 સેકન્ડ માટે ધીમા તાપે સાંતળો. ત્યાર બાદ તેમાં અધકચરા બાફેલા બટાટા અને ફ્લાવર ઉમેરીને બરાબર મિક્ષ કરો. બટાટા અને ફ્લાવર લાઈટ બ્રાઉન રંગના થાય ત્યાં સુધી સાંતળો. હવે તેમાં મેથી ઉમેરીને બરાબર મિક્ષ કરો. ત્યાર બાદ તેમાં બધા જ મસાલા એક પછી એક ઉમેરતા જાવ. હળદર, લાલ મરચું પાવડર, ધાણા પાવડર અને આમચૂર પાવડર વગેરે. છેલ્લે મીઠું ઉમેરીને બરાબર મિક્ષ કરી લો. હવે શાકને ચઢવા દો. મેથી બરાબર ચઢી જાય ત્યાં સુધી. વચ્ચે-વચ્ચે હલાવતા રહો. છેલ્લે તેમાં ચાટ મસાલો છાંટીને બરાબર મિક્ષ કરીને ગેસ બંધ કરી દો. ગરમા-ગરમ સબ્જીને ચપાટી સાથે સર્વ કરો.